**Kære alle forældre og elever**

Vi er rigtig glade for at kunne fortsætte med at danse 😊

Den 23. oktober 2020 oplyste regeringen om nye retningslinjer i forbindelse med covid-19. For danseskolen betyder det, at vi skal tage følgende forholdsregler:

**Forsamlingsforbuddet:**

I idrætssammenhæng nedsættes forsamlingsforbuddet til 10 personer for unge/voksne på 21 år og opefter. Dvs. alle vores elever under 21 år vil fortsætte som vi plejer. Elever fra 21 år og opefter vil få direkte besked.

**Mundbind:**

I forbindelse med de nye restriktioner indføres også krav om, at der skal bæres mundbind.

Alle voksne og børn fra 12 år skal bære mundbind på danseskolen - der skal dog ikke danses med mundbind.

**Ophold / Komme og gå**

Mød så tæt på undervisningens start så muligt.

Vi opfordrer til, at alle møder op omklædte.

Så vidt muligt undgå ophold på danseskolen og kom kun en voksen for at aflevere til jeres barn til dans.

**I øvrigt:**

Vi vil som hidtil sørge for håndsprit, og grundig udluftning mellem holdene. Vi slutter hvert hold fem min før, for at lufte ud og spritte af.

HUSK at blive hjemme fra dans, hvis du har symptomer.

Vi vil så gerne blive ved med at kunne danse, så lad os sammen passe på hinanden. Danse kram Katrine og Caroline TWIN dance studio